****

TESTOSTERON

**Prema tekstu:** Andrzeja Saramonowicza

**Režija:** Jasmin Novljaković

**Igraju:** Enes Vejzović, Sven Šestak, Hrvoje Klobučar, Filip KRIŽAN, Ivica Pucar, Ivan Simon, Ivan Grčić/Matija Gašpari

**Koprodukcija:** Teatar EXIT, Ludens Teatar i Kulturni centar Osijek

**Premijera:**  29. rujna u 20h u Teatru EXIT (Ilica 208)

**O PREDSTAVI:**

Je li život podređen razumu, osjećajima ili smo radije

robovi biologije? Upleteni u začarani krug požude,

egoizma i želje za ljubavlju, pateći od usamljenosti,

možemo li postići sklad sa suprotnim spolom i sami sa

sobom? Ovo su neka od brojnih pitanja s kojima ćemo

se suočiti nakon gledanja komedije Andrzeja

Saramonowicza, *Testosteron.* Iako to ništa ne najavljuje,

autor nas stavlja uza zid svih važnih problema koji se

tiču našeg bića, seksualnosti i mjesta u svijetu. On to

čini, zabavljajući publiku od prve do posljednje scene,

bez pada forme ili usporavanja.

Ali krenimo od početka. Hormonska komedija Andrzeja

Saramonowicza, *Testosteron* započela je svoju karijeru

2002. nakon premijere u kazalištu Montownia u Varšavi,

gdje se postala kazališni hit. Proglašena najboljom

suvremenom poljskom komedijom, opisuje se kao

scenski vješt komad, koji publici jamči izvrsnu zabavu.

Snaga Saramonowiczeve umjetnosti su inteligentni i

briljantni, a istovremeno urnebesni dijalozi. Jaka strana

predstave je izvrsna struktura i brzi zaokreti radnje, koji

bi bili dostojni najboljeg senzacionalnog filma.

Saramonowicz majstorski gradi likove, a komedija,

intrigantna i dinamična otkriva tajne njihovih života,

smiješne i potresne.

Odnosi sa suprotnim spolom pokazuju šaroliku i

kompliciranu sliku muške stvarnosti. Ovdje učimo o

istinama na kojima se temelji poredak svijeta.

Konačno upoznajemo i pokretačku snagu koja određuje

rodno ponašanje, kemijski spoj – TESTOSTERON. Kako

kaže jedan od likova – Buba: *On nas tjera da jurimo za*

*ženama od adolescencije do kraja života… On nas čini*

*vječno potencijalnim silovateljima i ubojicama…* Ovaj

muški hormon čini dramske likove robovima bioloških

refleksa. Iako njegovo postojanje postaje jednostavno

objašnjenje ponašanja likova, Saramonowicz ne staje na

zaključku o dominaciji testosterona. U potrazi za

mudrošću i skladom, mehanizmi koje je teško

kontrolirati stalno nastaju, čovjek ima dušu, ali je i

podređen biologiji i kemiji koje vladaju tijelom.

Argumenti protagonista prožimaju se izrazitim

šovinizmom, ali im je nemoguće poreći da su u pravu. U

njima nalazimo mnogo istine, iako je prikazana u krivom

zrcalu. Saramonowiczeva umjetnost razotkriva

ograničenja kojima su muškarci podložni. Iskrenost

također zahtijeva priznanje da im i žene podliježu.

*Testosteron*, koji ustrajno koristi šablone, posebno one

koji se tiču spola, istovremeno se nemilosrdno

obračunava s tim šablonama. Razotkriva macho mitove,

ismijava njihove glavne predstavnike Tita i Stavrosa.

Ismijava mušku želju za idealnom ženom. Žene optužuje

za koristoljublje i kalkuliranje u vezama. Popis grijeha

protiv suprotnog spola jednako je dugačak s obje strane.

Svaki od heroja “Testosterona” je drugačiji i dolazi s

različitom prtljagom iskustava.